Diari Oficial de la Generalitat Valenciana


Sumari del DOGV 6779, del 22-05-2012 (2012/4911)

RESOLUCIÓ de 9 de maig de 2012, del conseller de Governació, per la qual es concedixen subvencions destinades a l'adquisició i la reposició d'instruments musicals per a l'exercici 2012 i s'adopten altres decisions en el marc de l'Orde 14/2011, de 26 de desembre, de la Conselleria de Governació,
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4911


Data del document
:   09-05-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de maig de 2012, del conseller de Governació, per la qual es concedixen subvencions destinades a l'adquisició i la reposició d'instruments musicals per a l'exercici 2012 i s'adopten altres decisions en el marc de l'Orde 14/2011, de 26 de desembre, de la Conselleria de Governació, [2012/4911]  
Vistes les actuacions realitzades per a la tramitació i la resolució dels expedients incoats com a conseqüència de les sol·licituds presentades en el marc de l'Orde 14/2011, de 26 de desembre, de la Conselleria de Governació, de convocatòria de subvencions destinades a l'adquisició i reposició d'instruments musicals per a l'exercici 2012, es resol la dita convocatòria basant-se en els següents  
  
Antecedents de fet  
  
1. Mitjançant l'Orde 14/2011, de 26 de desembre, de la Conselleria de Governació, publicada en el Diari Oficial de la Comunitat Valenciana número 6682, de 30 de desembre de 2011, es van convocar i regular les subvencions destinades a l'adquisició i la reposició d'instruments musicals per a l'exercici 2012.  
2. De conformitat amb l'apartat 3 de la base quarta de la convocatòria, el termini de presentació de sol·licituds era de 20 dies hàbils, comptats des de l'endemà de la publicació d'aquella, per la qual cosa va finalitzar en data 24 de gener de 2012.  
3. S'han presentat cent huitanta-sis (186) sol·licituds per part de diferents associacions musicals de la Comunitat Valenciana.  
4. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, adjuntar-hi documentació preceptiva.   
Respecte de les sol·licituds que no havien de ser admeses a tràmit, es va concedir, a les entitats sol·licitants, un tràmit d'audiència perquè formularen les al·legacions que estimaren oportunes i aportaren els documents que consideraren convenient, tot això com a pas previ a la proposta de resolució d'inadmissió a tràmit de la sol·licitud.  
D'altra banda, en els requeriments d'esmena i millora de la sol·licitud efectuats es va advertir expressament que, si no s'esmenava o no es presentava tota la documentació exigida, es consideraria que la interessada havia desistit de la seua petició.  
5. La indicada Orde 14/2011, de 26 de desembre, de la Conselleria de Governació, va ser tramitada de conformitat amb el que establix l'Orde de 26 de setembre de 1994, de la Conselleria d'Economia i Hisenda, que regula la tramitació anticipada d'expedients de gasto, i l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i el finançament de les dites subvencions quedava condicionat i a l'aprovació dels crèdits corresponents.   
Per això, després d'aprovar-se i publicar-se la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30 de desembre de 2011), en compliment del que preveu l'orde de convocatòria de subvencions esmentada, i de conformitat amb el que disposa l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, el conseller de Governació, amb data 27 de febrer de 2012, va dictar una resolució per la qual es dóna publicitat als crèdits que han de finançar les subvencions que es concedisquen en el marc d'esta convocatòria (DOCV núm. 6729 de 07.03.2012).  
  
6. Finalitzat el termini que es va atorgar a diverses societats musicals interessades per a atendre el requeriment prèviament efectuat i per als tràmits d'audiència que es van concedir, la comissió avaluadora prevista en la base sèptima de la convocatòria, es va reunir el passat dia 8 de maig de 2012, d'acord amb el que per als òrgans col·legiats disposa el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), als efectes d'avaluar el conjunt de la documentació que es troba en els expedients i elevar la proposta motivada de resolució.  
En la reunió esmentada de la comissió avaluadora es van exposar les pautes generals per a formular la proposta i els criteris seguits per a realitzar la corresponent baremació i la proposició d'assignació de quantitats econòmiques en funció de la puntuació obtinguda, que va ser aprovada per unanimitat dels assistents, tot això consta en l'acta de la sessió en què s'efectua la proposta motivada de la resolució.  
  
La proposta motivada de resolució s'ha formulat de conformitat amb el que determina l'apartat 4 de la base octava de la convocatòria, en els mateixos termes que figuren en la part dispositiva de la present resolució.  
  
Fonaments de dret  
  
1. Segons el que disposa la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el reglament de desplegament de la dita llei, en la Llei 5/1983, de 30 de desembre, del Consell, en el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i el Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de la indicada Orde 14/2011, de 26 de desembre, de la Conselleria de Governació, de convocatòria de subvencions destinades a l'adquisició i reposició d'instruments musicals per a l'exercici 2012, és el conseller de Governació.  
  
2. Per a la concessió i pagament de subvencions cal ajustar-se al que disposa l'esmentada Llei 38/2003, de 17 de novembre, General de Subvencions, el Reglament que la desplega i el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, així com en les bases reguladores de la convocatòria.  
  
3. Totes les sol·licituds de subvenció formulades, excepte una, es van presentar dins del termini establit per l'apartat 3 de la base quarta de la convocatòria, i els expedients incoats s'han tramitat de conformitat amb el que establix la base sexta d'esta.  
4. La base primera de la convocatòria respecte de l'objecte de la convocatòria determina:  
«1. La present convocatòria, en règim de concurrència competitiva, té com a objecte la concessió de subvencions a les associacions musicals sense ànim de lucre de la Comunitat Valenciana destinades a l'adquisició i reposició, durant l'exercici de 2012, de qualsevol tipus d'instruments musicals per a la seua utilització en la banda de música i escola de música o escola d'educands de què siguen titulars».  
I la base segona recull com exclosos, els supòsits següents:  
  
«1. Adquisicions d'instruments musicals per conservatoris oficials, el titular dels quals siga la mateixa Generalitat, així com per qualsevol tipus d'organisme o ens públic que forme part de l'administració del Consell.  
2. Adquisició d'instruments musicals per conservatoris o escoles de música de caràcter municipal, així com per entitats sense ànim de lucre dedicades a l'ensenyança musical reglada.  
3. Aquelles adquisicions que no oferisquen o comprometen amb recursos propis o diferents dels que s'oferixen en esta convocatòria, un percentatge mínim del 50% (cinquanta per cent) del pressupost dels gastos previstos per a estes.  
4. Adquisició d'accessoris, que no formen part de l'instrument a adquirir, excepte en el supòsit dels instruments de percussió».  
5. La base tercera de la convocatòria pel que es referix als requisits que han de reunir les associacions musicals de la Comunitat Valenciana per a poder ser beneficiàries de les subvencions, disposa:   
«1. Podran sol·licitar estes subvencions les associacions musicals de la Comunitat Valenciana que pretenguen adquirir instruments musicals objecte d'esta convocatòria durant l'any 2012, sempre que, de conformitat amb el que preveu l'article 13.1 de la Llei 38/2003, de 17 de novembre, General de Subvencions, complisquen els requisits següents:  
  
a) Que en el moment de la finalització del termini de presentació de sol·licituds de la present convocatòria, figuren inscrites en el corresponent registre d'associacions o registre de fundacions, dins de l'àmbit de la Comunitat Valenciana, com associacions o fundacions, sense ànim de lucre, la finalitat de les quals siga la divulgació i promoció cultural de la música.  
b) Que formen part de la Federació de Societats Musicals de la Comunitat Valenciana.  
c) Que es troben al corrent en el compliment de les seues obligacions tributàries i enfront de la Seguretat Social segons el que establix el punt 1, lletra e, de l'article 14 de la Llei General de Subvencions esmentada.  
2. Quedaran excloses de la present convocatòria les entitats en què concórrega alguna de les circumstàncies previstes en els articles 13.2 i 13.3 de la Llei 38/2003, de 17 de novembre, General de Subvencions».  
6. L'article 90 de la LRJPAC assenyala que «tot interessat podrà desistir de la seua sol·licitud o, quan això no estiga prohibit per l'ordenament jurídic, renunciar als seus drets».  
En els casos de desistiment de la sol·licitud, el segon paràgraf l'article 42.1 de la mateixa LRJPAC, assenyala que la resolució del procediment consistirà en la declaració de la dita circumstància amb indicació dels fets produïts i les normes aplicables.  
I, d'altra banda, l'apartat 1 de l'article 71 de la LRJPAC establix: «Si la sol·licitud d'iniciació no reunix els requisits que assenyala l'article anterior i els exigits, si és el cas, per la legislació específica aplicable, la persona interessada serà requerida perquè, en un termini de 10 dies, esmene la falta o hi adjunte els documents preceptius, amb indicació que, si així no ho fa, es considerarà que ha desistit de la seua petició, amb una resolució prèvia que haurà de ser dictada en els termes que preveu l'article 42».  
7. L'Orde 14/2011, de 26 de desembre, de la Conselleria de Governació, en la base octava, determina que correspondrà a la comissió avaluadora l'examen i la valoració de les sol·licituds presentades i la proposta d'assignació de l'import de les subvencions, tenint en compte les bases de la convocatòria i els criteris que la esta base fixa.  
  
I, en l'apartat 4 d'esta base, disposa que la comissió avaluadora elevarà una proposta de concessió o de denegació al conseller de Governació.  
8. Respecte del tipus i quantia de les subvencions la base novena de la convocatòria preveu:  
«1. Les subvencions seran de quantia variable, determinada en funció de la puntuació obtinguda en virtut dels criteris de valoració i distribució establits en la base octava i en l'apartat següent d'esta mateixa base, fins a esgotar el crèdit disponible.  
2. Per mitjà d'estes subvencions es contribuirà al finançament parcial, fins al màxim del cinquanta per cent (50%), dels gastos subvencionables».  
9. L'article 89.3 de la LRJPAC establix que les resolucions dels procediments «contindran la decisió, que serà motivada en els casos a què es referix l'article 54. Expressaran, a més, els recursos que contra esta siguen procedents, l'òrgan administratiu o judicial davant del qual han de presentar-se i el termini per a interposar-los, sense perjuí que els interessats puguen exercitar qualsevol altre que estimen oportú».  
  
10. En este sentit, la base desena de la convocatòria de referència establix:  
«1. Vista la proposta motivada de resolució formulada per la comissió avaluadora, el conseller de Governació dictarà la resolució que siga procedent.  
2. El conseller de Governació, a proposta de la comissió avaluadora, podrà declarar deserta, totalment o parcialment, l'adjudicació de les subvencions convocades.  
3. La resolució de la convocatòria serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.  
4. Contra la resolució les associacions musicals interessades podran interposar potestativament un recurs de reposició o bé podran plantejar directament un recurs contenciós administratiu en la forma i dins dels terminis i les condicions que determina la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que les persones interessades puguen interposar qualsevol altre recurs que estimen pertinent».  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris mencionats i la resta de pertinent aplicació, resolc  
  
Primer  
No admetre a tràmit les sol·licituds formulades per les entitats detallades en l'annex I en virtut dels motius que s'hi indiquen.  
  
  
Segon  
Acceptar de pla el desistiment presentat per les societats musicals incloses en l'annex II.  
  
Tercer  
Considerar que han desistit de les seues respectives sol·licituds les societats musicals que figuren en l'annex III, al no haver atés el requeriment d'esmena o millora que els va ser efectuat.  
  
Quart  
Concedir, segons el que determina la base novena d'esta convocatòria i a càrrec de la línia de subvenció T7274000, inclosa en el programa 221.20 dels pressupostos de la Generalitat per a l'exercici 2012, les quanties econòmiques que es detallen en l'annex IV a les societats musicals de la Comunitat Valenciana que, en la seua condició de beneficiàries, figuren en el dit annex.  
  
Quint  
Declarar que, en virtut del que disposa la base novena de l'Orde14/2011, de 26 de desembre, de la Conselleria de Governació, en relació amb l'apartat quart de la part dispositiva de la present resolució, no és procedent atorgar cap subvenció a les societats musicals que, havent presentat sol·licitud de subvenció en el marc d'esta convocatòria, no figuren detallades en cap dels annexos.  
  
Contra esta resolució, que posa fi a la via administrativa, es podrà interposar un recurs potestatiu de reposició davant del conseller de Governació, en el termini d'un mes comptat des de l'endemà de la notificació, o directament recurs contenciós administratiu davant dels jutjats contenciosos administratius de València o davant del Jutjat Contenciós Administratiu en la circumscripció del qual tinga el seu domicili la persona demandant, en el termini de dos mesos, comptats des de l'endemà de la notificació d'esta resolució, de conformitat amb el que establixen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via de recurs que es considere oportuna.  
  
  
València, 9 de maig de 2012.- El conseller de Governació: Serafín Castellano Gómez.  
annex I  
  
sol·licituds NO ADMESES A TRÀMIT  
  
PROVÍNCIA DE castelló  
  
  
  
PROVÍNCIA DE VALÈNCIA  
  
  
  
annex II  
  
DESISTIMENT EXPRÉS  
  
PROVÍNCIA DE VALÈNCIA  
  
  
  
Annex iii  
  
ENTITATS QUE HAN DESISTIT DE LA SEUA SOL·LICITUD  
  
PROVÍNCIA DE VALÈNCIA  
  
  
  
  
ANNEX IV  
  
SOCIETATS MUSICALS BENEFICIÀRIES  
  
província d'ALACANT  
  
  
província de CASTELLÓ  
  
  
  
  
província de valència  
  
  
  
  
\* \* \* \* \* \* \* \* \* \* \* \*  
  
  
anexo I  
  
soLICITUDES NO ADMITIDAS A TRÁMITE  
  
PROVINCIA DE CaSTELLÓN  
  
  
  
PROVINCIA DE VALENCIA  
  
  
  
anexo ii  
  
DESISTIMIENTO EXPRESO  
  
PROVINCIA DE VALENCIA  
  
  
  
anexo iii  
  
ENTIDADES A LAS QUE SE TIENE POR DESISTIDAS DE SU SOLICITUD  
  
  
PROVINCIA DE VALENCIA  
  
  
  
ANEXO IV  
  
SOCIEDADES MUSICALES BENEFICIARIAS  
provincia de ALICANTE  
  
  
  
provincia de CASTELLÓN  
  
  
  
  
provincia de valencia  
